Små (ca. 3 millimeter), smale biller. Fasettøynene er nesten kulerunde og utstående. Pronotum er noe lengre enn bredt, på sidene med mange, litt uregelmessige tenner, på oversiden med fine, opphøyde lengdelister og grov punktering. Antennene er 11-leddete, de fleste av leddene tydelig kjegleformede, ledd 8,9 og 10 er forstørrede og danner en avlang klubbe, det ytterste leddet ganske lite. Dekkvingene er jevnbrede, rundede bak, med opphøyde lengderibber og grov punktering.